Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet
Paragraph Index: 309

2. A munkaterület rövid, jellemzõ leírása Az autógyártó szakember speciális gyártógépeken és gyártósorokon a gyártási tervek (rajzok, technológiai utasítások stb.) alapján gyártja az autó alkatrészeit. Fõ darabjait és részegységeit összeállítja. Meggyõzõdik a szerelési utasításban foglaltaknak megfelelõen a részegységek, segédberendezések (kis-fõdarabok), fõdarabok (motor, nyomatékmódosító, futómûvek, kormánymûvek stb.) és egyéb segédberendezések mûködõképességérõl. Szállításra elõkészíti a kész termékeket. Részt vesz a gyártógépek és gyártósorok ütemtervben elõírt felülvizsgálataiban. Elvégzi a szükséges napi és idõszakos karbantartási feladatokat. Részt vesz a gyártógépek és gyártósorok egyes egységeinek javításában, és elvégzi a szükséges szerelési munkákat. Tevékenységét technológiai, munkabiztonsági és minõségbiztosítási ismeretek birtokában végzi. Szakmai munkáját technológiai utasítás alapján, önállóan, közvetlen irányítás nélkül szervezi, végzi és ellenõrzi. Az autógyártó szakmunkás a munkaterületén: — a gyártósorban elfoglalt helyének, beosztásának megfelelõen az elõírt technológiákat alkalmazva vesz részt az autó egyes alkatrészeinek gyártásában, a technológiai utasításoknak megfelelõen összeállítja az egyes a gyártósoron gyártott és máshonnan beszerzett alkatrészeket részegységekké, fõdarabokká, — részt vesz az összeállítás és a kikészítés folyamatában, — üzemzavar esetén megvizsgálja a gyártógépet, feltárja és behatárolja a hiba helyét, kiterjedését, javítja a gépek egyszerûbb hibáit, megbeszéli a gépüzemeltetõvel vagy a mûvezetõvel a hibás mûködés természetét és az elvégzendõ javításokat, — elvégzi az általa használt gépek mûszaki, üzemeltetési, szerelési kézikönyveiben elõírtakat, valamint a tapasztalatai segítségével a gépek napi karbantartását, — a gyártó gépsor szerkezeti egységeinek idõszakos karbantartása, javítása során csoportbeli munkatársaival együttmûködve szereli, javítja, cseréli és beállítja a fogaskerekeket, tengelyeket, csapágyakat, lánc- és szíjhajtásokat, részegységeket, tömítéseket, hidraulikus-pneumatikus elemeket, — a javításra szoruló alkatrészeket kézzel vagy géppel megmunkálja, — alkalmazza a vonatkozó munkavédelmi, biztonságtechnikai, környezetvédelmi elõírásokat az elõkészítés, gyártás, összeállítás, kikészítés és csomagolás helyein, illetve folyamatában.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes